  Виталий Пронин «Лудорвай» музейын 14-тӥ гудырикошконэ ортчоз гуртлы сӥзем фестиваль.Татысь адӟыны луоз удмуртъёслэсь но мукет калыкъёслэсь азбаръёссэс. Шор удмуртъёслэсь культуразэс возьматозы Дэри ёросысь Пероггуртысь удмуртъёс, лымшор палъёсты - Кияса ёросысь сальяос, уйпал удмуртъёсты - Глазов ёросысь золотариос. Ӟуч культураез возьматозы Сарапул ёросысь юриноос, бигеръёсты - Балезино ёросысь кестымъёс. Со сяна, вуозы Эстониысь сетуос. Соос куспазы ӵошатскозы но: кырӟалозы, эктозы, пӧраськозы, киужен вырозы.Шулдыръяськонэн артэ вераськозы гуртъёсын туризмез азинтон сярысь но. 6+ Теги: гурт Лудорваймузей  